Google+

Google+ (ankaŭ konata sub la nomo Google Plus aŭ G+) estis socia interkona reto kreita de Google. Google+ estis malfermita la 28-an de junio 2011 al homoj kiuj havis inviton por testi ĝin. La sekvantan tagon, homoj posedantaj konton estis permesitaj inviti geamikojn al la servo. Tio ĉi estis haltigita ene de la sama tago post kiam estis "freneza petado" por akiri konton(angla) Shaer, Matthew, "Looking for a Google+ invite? Either get comfortable - or get crafty". Christian Science Monitor, la 30-an de junio 2011..

Google+ estis kreita por labori per diversaj Google sociaj servoj, kiel Google Profiloj kaj Google Buzz. Ĝi ankaŭ havas tipaĵojn kiel Circles, Hangouts, Sparks kaj Huddles. Laŭdire ĝi estas la plej granda provo de Google konkurenci kun la socia reto Facebook.

 Ekkresko en 2011, fino en 2019 
La 14-an de julio 2011, Google diris ke Google+ havis 10 milionojn da uzantoj du semajnojn post kiam ĝi estis lanĉita al homoj kun invito. Post tri semajnoj, Google+ havis jam 20 milionojn da uzantoj. La Google+ iPhone apo estis la plej populara libera aplikaĵo en Apple App Store malpli ol unu tagon post kiam ĝi estis metita en vendejoj.. En Oktobro 2018 Google sciigis, ke ĝi intencas fermi la servon post 10-monata pretiga periodo, do en Aŭgusto 2019. La fino koncernas nur la version por la ĝenerala publiko, dum versio por komercaj entreprenoj estos vivtenata kaj Google plu evoluigos ĝin.

 Karakteroj 
 "Circles" permesas al uzantoj organizi kontaktojn en grupoj por kundividi.
 "Messaging" permesas al homoj komuniki kun siaj cirkloj uzante Android, iPhone kaj SMS-aparatojn.
 "Hangouts" estas lokoj uzataj por havi grupvidean konversacion ene de cirklo.
 "Instant Upload" (tuja alŝuto) permesas al homoj per Android moveblaj aparatoj alŝuti kaj konservi fotojn aŭ videojn en privata albumo por posta kundivido.
 "Sparks" (fajreroj) uzas Google Serĉilon por permesi al uzantoj trovi temojn kiujn ili ŝatus kundividi kun aliaj uzantoj.
 "Streams" (riveroj) permesas al uzantoj vidi ĝisdatigojn de aliaj uzantoj en iliaj propraj cirkloj. Tio ĉi estas simila al "news feed" en Facebook.
 "Ripples" (ondetoj) estas videbligilo kiu permesas al uzantoj malantaŭludi publikajn kundividojn (play back public shares) kaj konversaciojn.

 Vidu ankaŭ 
 Esperanta kunfarejo

 Referencoj 

Kategorio:Google
Kategorio:Blogado
Kategorio:Sociaj retejoj
Kategorio:Retejoj aperintaj en 2011